ועדת הכספים, כנסת 24, פרוטוקול מספר 22, 2021-05-31 11:25

משה גפני: התבחינים של סבסוד מעונות היום, הצעתו של חבר הכנסת ינון אזולאי על הנושא הזה של בקשה לזכאות לדרגה.

משה גפני: אנחנו עוקבים אחרי העניין הזה, העלה את זה גם חבר הכנסת אזולאי והוא מעלה את זה גם על סדר היום של הוועדה.

משה גפני: גם אני ביקשתי כמה פעמים לדעת למה התבחינים של סבסוד מעונות היום לא התפרסמו עד רגע זה, מה שמעכב את הנושא.

משה גפני: חבר הכנסת ינון אזולאי, בבקשה.

ינון אזולאי: תודה, אדוני.

ינון אזולאי: מי נציג משרד האוצר?

אביעד שוורץ: אני.

ינון אזולאי: לאיציק דניאל היה קשה לבוא?

ינון אזולאי: לא שאני מזלזל בך, אני מעריך אותך מאוד, אבל איציק יודע למה הייתה לו מילה ותיכף אני אדבר על המילה שיש לו או אין לו.

ינון אזולאי: אנחנו ביקשנו גם דיברתי גם באופן אישי בטלפון גם עם השר שהיה פה וגם עם איציק.

ינון אזולאי: השר התחייב שהתבחינים של סבסוד מעונות היום לגילאי לידה–שלוש יפורסמו.

ינון אזולאי: אם נסתכל על מה שקרה בשנה שעברה, התבחינים לא פורסמו ופורסמו רק בחודש אוגוסט.

ינון אזולאי: ואז בחודש מרץ–אפריל הם עדיין משלמים את המחיר המלא.

ינון אזולאי: רק להבהיר שאם עכשיו לא יפרסמו את התבחינים האלה אז כל יום איחור זה כמעט חודש עיכוב.

ינון אזולאי: אם ננסה לעשות תבחינים חדשים אז זה אומר שנגיע לפחות לחודשיים איחור שההורים עד פסח הבא עוד ישלמו, גם אחרי שנה של קורונה.

ינון אזולאי: אומרים להם לשלם מחיר מלא של 2,800 שקלים לפי הדירוג שאמור להיות.

ינון אזולאי: אני לא מבין למה מפחדים באוצר להוציא את התבחינים האלה כדי להקל על ההורים.

ינון אזולאי: למה להתעלל בהורים האלה של הילדים, שאנחנו יודעים שגם ככה המצב שלהם, אם הוא מגיע למצב של סבסוד אז כנראה שהמצב שלו לא טוב, אז למה להמשיך להתעלל בהם ולתת להם שישלמו את המחיר המלא?

משה גפני: תודה רבה.

משה גפני: נציג משרד העבודה והרווחה, אמיר מדינה, בבקשה.

אמיר מדינה: אמיר מדינה, מנהל אגף - - -

משה גפני: למה לא מתפרסמים התבחינים, אני לא יודע אם אתה הכתובת אבל מישהו צריך להיות הכתובת.

אמיר מדינה: אני חושב שחבר הכנסת אזולאי היטיב לתאר.

אמיר מדינה: אנחנו יכולים לפרסם את התבחינים מרגע שנקבל אישור של משרד האוצר.

משה גפני: מבחינת

משה גפני: כם התבחינים מוכנים?

ינון אזולאי: זה אותם תבחינים, אין שום - - -

אמיר מדינה: במתכונת הנוכחית, ככל שאין בהם שינוי, השינוי היחיד שאנחנו עושים - - -

משה גפני: מתי העברתם למשרד האוצר לאישור?

אמיר מדינה: יושב כמה חודשים.

משה גפני: כמה חודשים?

משה גפני: טוב, תודה.

משה גפני: משרד האוצר, בבקשה.

אביעד שוורץ: אביעד שוורץ, רפרנט תעסוקה.

אביעד שוורץ: נתחיל באמת, הייתה לנו ישיבה משותפת עם משרד העבודה על נושא התבחינים לפני כחודשיים, אם אני לא טועה, שם באמת דובר, היינו בעיצומן של הבחירות, כיוון שלתבחינים הללו יש השלכה משמעותית גם תקציבית וגם משהו חשוב, העדפנו לחכות עם הנושא עד שתתבהר התמונה ולא לכבול - - -

ינון אזולאי: מה פירוש "תתבהר התמונה"?

אביעד שוורץ: כרגע לא ידועה לנו התמונה הפוליטית.

ינון אזולאי: מה הקשר אליך ולפוליטיקה?

אביעד שוורץ: לא, הקשור הוא שזה יכבול את שיקול דעתו של השר הבא.

ינון אזולאי: כנראה שאנחנו לא מדברים על אותו - - -

משה גפני: רגע, רגע, אבל ינון, שנייה, אני לא מבין ואני רוצה שהוא יסביר.

משה גפני: אנחנו מדברים לא על התקפה באיראן ולא על הנשק הגרעיני שמצריך מדיניות של שר ביטחון וראש ממשלה.

משה גפני: אנחנו מדברים על דבר מאוד פשוט – הנושא של התבחינים במעונות היום, על זה מדברים.

משה גפני: אנחנו מדברים כבר - - -

יבגני סובה: אולי תדייק את השאלה, תשאל אותו מתי הוא קיבל ואז מפה נתחיל.

משה גפני: בסדר, אז נאמר כבר שכמה חודשים שמשרד העבודה והרווחה העביר אליכם את התבחינים.

משה גפני: אני לא מבין כלום, אתה יכול להגיד מה זה, למה חיכיתם?

ינון אזולאי: אגב, במה אתה בוחר?

יבגני סובה: מה זה קשור?

ינון אזולאי: כי הוא אמר שהמצב הפוליטי לא מאפשר.

יבגני סובה: לא, מה שקשור.

יבגני סובה: ינון - - -

משה גפני: ינון - - -

ינון אזולאי: - - - בשנה שעברה היינו באותו מצב - - -

יבגני סובה: ינון, השאלה היא טכנית.

ינון אזולאי: שנייה, בשנה שעברה היינו באותו המצב, לפני שנתיים היינו באותו המצב, לפני שנתיים זה פורסם ושנה שעברה דחיתם את זה והשנה גם אתם הולכים לדחות את זה.

ינון אזולאי: למה, למה - - -

משה גפני: יכול להיות שאתם רוצים - - -

יבגני סובה: השאלה פשוטה: מתי קיבלתם וכמה זמן זה נמשך?

יבגני סובה: זו שאלה פשוטה, תן תשובה לשאלה פשוטה.

משה גפני: נכון.

יבגני סובה: מתי קיבלתם את התבחינים ממשרד העבודה והרווחה, כמה זמן זה אצלכם?

יבגני סובה: מה קשור מה הוא בוחר, מה זה קשור, תן תשובה טכנית לשאלה טכנית.

משה גפני: אנחנו סתם סוטים מהעניין - - -

ינון אזולאי: - --

יבגני סובה: בסדר, שנתיים לא היה תקציב במדינה, מה זה קשור, שנתיים אין תקציב בגלל גחמות אישיות.

משה גפני: אבל רבותיי - - -

יבגני סובה: תענה לשאלה הפשוטה, אדוני, בבקשה.

משה גפני: רבותי, אומר אמיר מדינה שמוסמך בעיני שהוא העביר אליכם לפני כמה חודשים.

משה גפני: עכשיו, יש אנשים שמחכים לזה כבר הרבה זמן אחרת הם משלמים הרבה יותר ממה שהם צריכים לשלם, כך היה בשנים קודמות.

משה גפני: אנחנו מבקשים לדעת למה זה מתעכב ועוד כמה זמן זה יתעכב.

אביעד שוורץ: כמו שהתחלתי - - -

משה גפני: התחלת לא טוב אבל לא חשוב, אתה יכול עוד פעם.

אביעד שוורץ: הייתה לנו ישיבה לפני כחודשיים בנושא.

אביעד שוורץ: בגלל שמדובר בתבחינים משמעותיים שיש להם השלכות תקציביות משמעותיות, ומכיוון שמדובר בתקופה שיש בה הרבה אי-ודאות תקציבית, זו גם תקופת בחירות שבה יש אי-ודאות לגבי נושאים שונים וגם לגבי איך יראו התבחינים, בשל כל זאת לא רצינו לקחת צד שההורים יסתמכו עליו ואחר כך הוא ישתנה אם תשתנה המדיניות של שר העבודה הנכנס.

ולדימיר בליאק: אנחנו שנתיים בממשלת מעבר.

ינון אזולאי: אביעד, אתה מערבב מין בשאינו מינו.

ינון אזולאי: אולי לא הסברתי את עצמי.

ינון אזולאי: הרי אנחנו נמצאים כבר כמה שנים באותו מקום, כמה שנים שמפרסמים את זה, וגם כשיש מערכות בחירות ואין תקציב אנחנו מפרסמים את אותם התבחינים.

ינון אזולאי: עכשיו, אם היית נמצא עכשיו בחודש ינואר והיית מחכה לממשלה אחרת ולתקציב אחר אז הייתי מבין.

ינון אזולאי: אתה נמצא כרגע בחודש יוני, זה אומר שאתה כבר באיחור כי זה היה צריך לצאת במאי.

ינון אזולאי: אם אתה נמצא בחודש יוני אתה תרצה, אני זורם איתך, יבוא השר הבא וירצה לעשות שינוי כי האוצר יגיד לו שצריך לחסוך וזה צריך ליפול על מגזר מסוים, אין בעיה – איתך.

ינון אזולאי: מה יקרה, עזוב, אני עכשיו אומר לך, אתה אומר לאמיר מדינה, אמיר מדינה, כמה זמן לוקח לך להכין תבחינים כאלה?

אמיר מדינה: בוא נגיד ש- - - זה לא דבר שאני יכול לעשות בשבועיים.

ינון אזולאי: יפה, הוא מדבר על משהו של כחודש וחצי–חודשיים, בסדר?

ינון אזולאי: במקרה הכי טוב אנחנו מגיעים לסוף חודש אוגוסט.

ינון אזולאי: בספטמבר ההורים צריכים להכניס את הילדים שלהם - - -

גלעד קריב: יש איזו הצעה לשינוי?

ינון אזולאי: אחר כך - - - אתה מבין שעד פסח ההורים משלמים מחיר מלא – 2,700 שקלים.

ינון אזולאי: אתם עושקים את ההורים, למוטט את ההורים האלה, זה- - -

משה גפני: ינון, הנושא ברור.

משה גפני: חבר הכנסת קריב שואל אם אתם רוצים לשנות משהו בתבחינים.

גלעד קריב: יש טיוטה לתבחינים אחרים שהיא באמצע דיון?

גלעד קריב: הייתה ועדה מקצועית שאמרה שצריך, או שפשוט אתם חושבים שצריך להשאיר כל נושא לשיקול דעתו של השר הבא?

גלעד קריב: אולי לא נשחרר תמיכה לתיאטראות כי אולי שר התרבות הבא ירצה לשנות תקנות תמיכה.

משה גפני: אני מבקש ממך שלא תציע את זה, הם עוד יקנו את זה.

משה גפני: מי נמצא פה ממשרד המשפטים?

שלומית גרינפילד: שלום לכולם.

משה גפני: למה את בזום ולא פה?

משה גפני: מה שמך?

שלומית גרינפילד: שמי שלומית גרינפילד, משרד המשפטים.

שלומית גרינפילד: אנחנו קיבלנו זימון לידיעה בלבד ולא ידענו שאנחנו צריכים להגיע, סליחה, אני מתנצלת.

משה גפני: בסדר, אני צריך את משרד המשפטים, אני כמעט לא זז פה בלי משרד המשפטים אין לי למי - - -.

משה גפני: בסדר, בבקשה.

משה גפני: לא חשוב, לא לרשום בפרוטוקול שאני לא זז בלי משרד המשפטים.

משה גפני: אני זז בלי משרד המשפטים אבל אני רוצה את עמדתך.

ינון אזולאי: אבל עם עורך דין צמוד כשהוא זז.

משה גפני: אנחנו עובדים בתיאום עם הלשכה המשפטית של משרד הרווחה.

משה גפני: אני לא רואה אותם.

משה גפני: הם כאן.

שלומית גרינפילד: דבי שם?

ינון אזולאי: כן.

שלומית גרינפילד: עמדתנו מתואמת עם דבי, אני מעדיפה שדבי תציג את זה משם.

דבורה ספיר אליעזר: שלום לכולם, אני היועצת המשפטית של משרד העבודה.

משה גפני: את מדברת עכשיו גם בשם משרד המשפטים.

דבורה ספיר אליעזר: אנחנו תיאמנו עמדות.

משה גפני: בבקשה.

דבורה ספיר אליעזר: בסופו של דבר, בנוגע לתקופה של לפני חודשיים–שלושה, אנחנו סברנו שנכון להשאיר את התבחינים על נושאים שיכולים להיות שנויים במחלוקת כפי שהם עד לאחר תקופת הבחירות.

דבורה ספיר אליעזר: אנחנו לא יודעים, יכול להיות שבעוד כמה ימים התמונה הפוליטית של הקמת הממשלה תתבהר ואז תהיה אפשרות - - -

משה גפני: לאם באופקים שצריכה לשלוח את הילד שלה למעון את תגידי לחכות להרכבת ממשלה, מה זה הדבר הזה?

משה גפני: אתם משרד מקצועי.

ינון אזולאי: אולי תסבירי - - - שינוי - - -

דבורה ספיר אליעזר: אני מנסה - - -

משה גפני: יש פה אווירה לא טובה שסוחפת גם את הפקידים הישרים והנורמליים.

דבורה ספיר אליעזר: אני רוצה להסביר, הנושא - - -

משה גפני: לאם באופקים תדברי, תגידי לה: "תחכי, תשלמי עכשיו הרבה כסף למעון, למה".

דבורה ספיר אליעזר: אני מדברת גם אליה וגם אליכם.

משה גפני: בבקשה.

דבורה ספיר אליעזר: לפני כחודשיים–שלושה הנושא עלה.

דבורה ספיר אליעזר: אמרנו שמבחינתנו אפשר לפרסם את התבחינים ובלבד שלא יהיו שינויים שיש בהם מחלוקת או שמשנים ממה שהיה בעבר - - -

יבגני סובה: תני כמה דוגמאות.

דבורה ספיר אליעזר: לדוגמה: התבחינים הללו הם נושאים שייקבעו החלטות ממשלה לגביהן.

ינון אזולאי: מה פירוש, דוגמה של משהו, אנחנו לא - - -

יבגני סובה: תני לנו דוגמה למשהו שעלול להשתנות.

דבורה ספיר אליעזר: ב-2010, בהחלטה 1999 נקבע שההכנסה לנפש תיבחן אחרת ממה שהיא נבחנת היום.

דבורה ספיר אליעזר: היום לוקחים את ההכנסה ומחלקים במספר הנפשות במשפחה בעוד שההחלטה שם קבעה שצריך לקבוע את ההכנסה לנפש כפי שקבעה הלמ"ס.

דבורה ספיר אליעזר: זה משנה את החישוב של הדבר הזה, הסעיף הזה בינתיים נדחה ולא יושם.

דבורה ספיר אליעזר: ההחלטה האם ליישם אותו או להמשיך לדחות היא בידי מנכ"ל המשרד והממונה על אגף התקציבים.

יבגני סובה: סליחה, ההכנסה לנפש עלולה להשתנות בהתאם לשינוי מדיניות האוצר?

יבגני סובה: תבהירי את זה, אני לא בטוח שכולם מבינים את המשפט הזה.

יבגני סובה: את אמרת שצריך להתבסס על הנתונים של הלשכה המרכזית לסטטיסטיקה, מצד שני שמענו פה שזה קשור למדיניות שר האוצר.

דבורה ספיר אליעזר: שני דברים: התבחינים היום, כפי שנקבעו במשך כל השנים – אני מניחה שגם לפני 2010 אבל לא הייתי במשרד כדי להגיד לכם בוודאות – אז נקבע לפי ההכנסה לחלק למספר נפשות במשפחה.

יבגני סובה: אוקיי.

דבורה ספיר אליעזר: כעיקרון יש סעיף 1999 משנת 2010 שמורה לחשב אחרת את ההכנסה לנפש, לפי מה שנקבע בלמ"ס.

דבורה ספיר אליעזר: המשמעות היא שיכול להיות שהחישוב יביא בעצם להעלאת ההכנסה - - -

יבגני סובה: שנייה, החשש שלכם ששר האוצר הבא ירצה לממש את ההחלטה הזאת מ-2010, אני מבין - - -

דבורה ספיר אליעזר: לא, לא, אין שום - - -

יבגני סובה: תעזרו לי להבין את זה כי אנחנו באמת מנסים להבין.

דבורה ספיר אליעזר: אין שום חשש, אין שום חשש.

יבגני סובה: אז מה החשש, מה זה שונה משנה שעברה?

דבורה ספיר אליעזר: בשנה שעברה הוחלט לדחות.

דבורה ספיר אליעזר: ההחלטה הזאת נדחתה שנה אחרי שנה ולא יושמה בסופו של דבר.

יבגני סובה: אוקיי, הבנו את זה, כן.

דבורה ספיר אליעזר: אבל כדי לא ליישם את ההחלטה הזאת צריך הסכמה של אגף התקציבים עם המשרד.

דבורה ספיר אליעזר: השינוי הזה הוא שינוי שיהיו לו השלכות מדיניות.

דבורה ספיר אליעזר: זה לא משנה אם- - -

ינון אזולאי: זה כן משנה.

ינון אזולאי: לך אולי זה לא משנה, להורה של הילד זה משנה.

דבורה ספיר אליעזר: אני לא מביעה עמדה.

ינון אזולאי: האם השינויים שאת מדברת עליהם מאז 2010 מטיבים עם ההורים או שהם מקשים עליהם יותר, זה חשוב מאוד לדעת את זה.

יבגני סובה: אבל זה לא קשור להורים.

יבגני סובה: היא אומרת לך שיכול להיות ששר האוצר הבא, זה החשש שלהם, זה מה שהם אומרים.

ינון אזולאי: יש להם - - - את התוכנית, אתם פשוט מנסים להאמין לה.

דבורה ספיר אליעזר: זה יכול - - -

יבגני סובה: אני מנסה להבין, לא להאמין.

ינון אזולאי: אמיר, אתה יכול לעזור אולי - - -

משה גפני: בשעתו הייתה החלטה של משרד האוצר שהבעל נחשב כערך נקודה, האישה נחשבת רק 0.75, הילד נחשב 0.45 והילד השני ה-0.35.

משה גפני: איך קראו לזה?

יבגני סובה: אם לא זוכרים אז בואו נמציא.

משה גפני: לא נמציא, היו לי על זה כמה הרצאות, אני אשכח את זה, זה היה מאוד מעניין.

משה גפני: כשדיברתי על זה במליאת הכנסת אחרי שהבאתם את זה, אנשי משרד האוצר, אז מישהו אמר לי– לא משנה השם ולא משנה מאיזו מפלגה – כשאמרתי שהבעל הוא ערך 1 והאישה היא רק 0.75 אז הוא אמר שאצלו בבית זה הפוך, הוא 0.75 ואשתו 1.

ולדימיר בליאק: זה ברוב הבתים כך.

משה גפני: דחינו אז את הבקשה.

מיקי לוי: זה ברוב הבתים כך, אתה יכול להיות גנרל בחוץ ובבית אתה בקושי - - -

משה גפני: אנחנו לא קיבלנו את זה, זה הגיע לכאן, היה לנו ויכוח עם משה בר סימן טוב מאגף התקציבים בשעתו.

משה גפני: לא הסכמנו לדבר הזה, ערך נקודה 1 צריך להיות זהה.

משה גפני: האם גם זה עומד היום לדיון, שהאישה שווה פחות מהבעל?

אביעד שוורץ: אחדד: נפש תקנית לא מתייחסת למגדר של הנפשות במשק הבית, היא מתייחסת למספר הנפשות.

אביעד שוורץ: אין פה, העניין פה לא אם זה גבר או אישה.

משה גפני: הבנתי, בגלל שבשעתו זה מה שאמרתם, אתם במשרד האוצר, לא מצמצתם אפילו.

ינון אזולאי: לעצם הדיון, לא קיבלנו תשובה ברורה - - -

יבגני סובה: יש עוד דוגמאות של חוסר ודאות?

ינון אזולאי: אני אשאל יותר: הרי את אומרת שלפני חודשיים–שלושה לא חשבתם כך, אז למה אז לא הוצאתם את זה?

דבורה ספיר אליעזר: אנחנו מוציאים את התבחינים בתיאום עם אגף התקציבים.

דבורה ספיר אליעזר: ברגע שיש מחלוקת, וזה גם מכוח החלטות ממשלה, ברגע שיש מחלוקת אי-אפשר בעצם לפרסם את התבחינים.

דבורה ספיר אליעזר: היום, שזה לא לפני שלושה חודשים, אז יש מקום להמתין לכניסת שר חדש אם בכלל.

משה גפני: טוב, הבנתי.

דבורה ספיר אליעזר: ברשותך, אתה אמרת לי: "מה, עכשיו תחכי לנצח?

דבורה ספיר אליעזר: " לא, אנחנו נראה מה קורה בשבוע- - -

משה גפני: למה לא הוצאתם את זה לפני שלושה חודשים?

דבורה ספיר אליעזר: אז שוב: הייתה מחלוקת עם אגף התקציבים.

אופיר כץ: איזו מחלוקת?

אופיר כץ: המחלוקת היא לא תקציבית, אתם מתארים כאן מחלוקת פוליטית.

אופיר כץ: עד מתי אתם רוצים לחכות?

יבגני סובה: לא, היא בדיוק נתנה דוגמה אחת ואני מבקש עוד דוגמאות.

דבורה ספיר אליעזר: מבחינת משרד העבודה היינו יכולים - - - להוציא - - -

אופיר כץ: אז מה המחלוקת?

ינון אזולאי: אני אחדד את השאלה - - -

משה גפני: חברים, עם כל הכבוד, לא נוציא את זה עם פלייר.

ינון אזולאי: אולי תוציאי את הטיוטה.

משה גפני: אני מבקש, הורים מחכים לזה, אני מבקש להוציא את התבחינים בתוך שבוע.

ינון אזולאי: שבוע זה הרבה זמן.

משה גפני: כמה זכאים בתבחינים?

ינון אזולאי: שבוע זה הרבה זמן, אפשר ב-24 שעות, זה נמצא.

חגי פורגס: 130,000.

קריאה: וכמה זמן לוקח לעבד בקשות של 130,000 זכאים?

חגי פורגס: אני חגי מאגף מעונות יום.

חגי פורגס: התבחינים מפורסמים בפברואר והמערכת נפתחת להגשת בקשות במאי, כך יש להורים ארבעה חודשים להתארגן על דרגה כך שהם יתחילו את שנת הלימודים עם ההנחה.

חגי פורגס: בארבעת החודשים מגיעים בערך 100,000 הורים.

חגי פורגס: בשנת הלימודים הנוכחית המספר הזה הגיע בשבועיים וזה יצר צוואר בקבוק מאוד גדול ולקח להורים שלושה חודשים לקבל דרגה.

משה גפני: בינתיים לא מפרסמים את התבחינים.

חגי פורגס: אני מדבר על מה שהיה השנה.

שלומית ארליך: הוא אמר שגם השנה, זה הגיע עד הקיץ - - -

משה גפני: כן, הבנתי, אבל מה יהיה השנה?

חגי פורגס: ב-תשפ"ב?

משה גפני: כן, עכשיו, כשהורים יבקשו.

חגי פורגס: מחכים.

יבגני סובה: 130,000 זה כל הילדים בסבסוד, נכון?

יבגני סובה: אז תגיד שכולם.

אמיר מדינה: - - - סדר גודל של 130,000 - - -

יבגני סובה: זה פחות או יותר 100%.

אמיר מדינה: אם מסתכלים אחורה לאורך השנים, לאגף לוקח בין ארבעה לארבעה וחצי חודשים על מנת לבדוק את המסמכים של כולם.

יבגני סובה: אז זה בדיוק הנתון, כל הילדים, אין מישהו שקיבל ולא קיבל.

אמיר מדינה: ברור, אלו המספרים והמספרים לא משתנים.

אמיר מדינה: סדר גודל של 130,000 ילדים מקבלים דרגות למעונות ולמשפחתונים בצורה קבועת זמן בחודשים.

משה גפני: הם המבקשים.

יבגני סובה: אני יודע, לא אבל זה כולם - - - זה אני זוכר עוד מהוועדה לזכויות הילד את הנתונים האלה, בגלל זה אני אומר ש-130,000 זה כל הילדים.

גלעד קריב: אדוני, בהתייחס לשאלה הקודמת, ברצוני להבין: זה לא שכרגע יש סט של תבחינים אלטרנטיביים על פי הצעת

גלעד קריב: כם שרק מחכה לחתימת השר הבא, עוד לא כתבתם תבחינים אלטרנטיביים.

גלעד קריב: ייכנס שר חדש ואז בכלל תצטרכו להתחיל שם דיונים בהינתן שזה לא יהיה הנושא הראשון שלו, אני מניח, אבל אז רק יתחיל הדיון בתבחינים.

משה גפני: היא אומרת שכן.

דבורה ספיר אליעזר: לא זה מה שאמרתי.

דבורה ספיר אליעזר: יגיע שר חדש, ההסבר על התבחינים יבוא לפתחו בליווי ההסתייגויות ככל שתהיינה, אנחנו נסביר גם מה הדחיפות להוצאת התבחינים השנה.

דבורה ספיר אליעזר: השר יצטרך לקבל החלטה איך להוציא את התבחינים.

ינון אזולאי: ואם השר לא מוציא את התבחינים, כמה זמן ייקח לכן להכין תבחינים?

ינון אזולאי: כמה חודשים, נכון?

ינון אזולאי: את מסכימה אותי?

יבגני סובה: כמה זמן לוקח לעבוד על תבחינים חדשים?

דבורה ספיר אליעזר: אז שוב, זה יכול - - - הכנת התבחינים היא לא השאלה, השאלה היא יותר היישום של התבחינים החדשים - - - מערכות מידע - - -

ינון אזולאי: לא, קודם כל ההכנה של התבחינים.

אמיר מדינה: גם אם ינסו ויגיעו להבנות במספר ימים, עדיין נדרשים מספר שבועות עד חודשים כדי לבצע אימפלמנטציה.

אמיר מדינה: אני לא יודע - - -

יבגני סובה: אז זו השאלה, מדינה.

יבגני סובה: אז השאלה היא כמה זמן אתם צריכים בשביל לעבד את כל הבקשות האלה.

יבגני סובה: אם בבת-אחת יבואו 130,000 אנשים, אחרי שהם יראו את כל מה שתפרסמו - - -

משה גפני: הם אומרים שזה ייקח ארבעה חודשים.

יבגני סובה: אז צריך לצמצם את זה.

יבגני סובה: אז תגיד מה חסר לך בשביל לצמצם את התקופה הזאת.

יבגני סובה: אין מצב שארבעה חודשים יחכו כי שנת הלימודים תחל בספטמבר.

יבגני סובה: בואו נראה איך אתם פותרים את צמצום התקופה לעיבוד הבקשות בהינתן שבעוד שבועיים יש ממשלה חדשה, נניח, נלך על התסריט הזה.

יבגני סובה: תגיד לנו איך אפשר לצמצם את זה, שלא תגיד שארבעה חודשים עכשיו תצטרך את כל הזמן כדי לקבל את הבקשה.

אמיר מדינה: ככל הנראה אנחנו לא נוכל לצמצם - - -

יבגני סובה: תגיד מה חסר לך.

אמיר מדינה: אסביר את התהליך: להורה נפתחת אפשרות להגיש טפסים, הטפסים נבדקים במוקד שנותן לנו שירותים.

אמיר מדינה: החיסכון בקבועי זמן יהיה בשבועות ולא בחודשים, עלינו להיות ריאליים.

אמיר מדינה: חווינו את זה בשנה שעברה שכעלינו באוגוסט, קיבלנו את כל הבקשות, עצרנו – אני מזכיר לכל חברי הוועדה – כי אם אני עוצר את המוקד מעבודה תקינה במשהו אחד אז משהו אחר נדפק בצד השני.

אמיר מדינה: אנחנו חייבים לאזן את זה כדי שלא תיפגענה זכויות.

יבגני סובה: אבל הילדים צריכים להישלח למסגרת בספטמבר, אתה לא יכול.

משה גפני: חבר הכנסת בליאק, בבקשה.

ולדימיר בליאק: ממש בקצרה: אני חדש פה, כן, אני מבין שאגף התקציבים זה האגף המקצועי, אז הוויכוח מול האגף המקצועי אמור להיות ויכוח מקצועי.

ולדימיר בליאק: אז על מה הוויכוח?

ולדימיר בליאק: נאמר פה שהוויכוח - - -

משה גפני: אני רוצה להסביר לך משהו: האוצר זה לא משרד העבודה והרווחה, האחרון עושה את העבודה, האוצר מעכב את זה בגלל שהאוצר בינתיים חוסך כסף.

משה גפני: האם באופקים תשלם יותר והאוצר יחסוך, ותמיד החלשים ישלמו.

ולדימיר בליאק: אז זה לא ויכוח מקצועי.

משה גפני: הם הכינו את זה, זה מוכן.

אופיר כץ: שאלה: כמה זמן קיים מנגנון הסבסוד?

אמיר מדינה: אני יודע להגיד שני עשורים, אני לא יודע מעבר.

משה גפני: זה הרבה זמן.

אופיר כץ: רגע, מה שאנחנו שומעים פה זה לא פחות משערורייה.

משה גפני: נכון.

אופיר כץ: הם משרד ממשלתי והם מחליטים על דעת עצמם שהם מחכים, בלי הנחיה של הגורם הממונה עליהם.

אופיר כץ: זו לא תוכנית חד-פעמית או משהו חדש, זה סבסוד שקיים כבר עשרות שנים.

יבגני סובה: אבל כבר שנתיים אין תקציב.

אופיר כץ: הם בעצמם אומרים שהם יסבירו לשר הבא עד כמה זה דחוף.

אופיר כץ: כולם מבינים שזה דבר שקיים הרבה זמן, כולם מבינים שזה נחוץ.

אופיר כץ: אני לא יודע אם זה בסמכות

אופיר כץ: כם להחליט כזה דבר שאתם משהים את זה כי אתם לא יודעים מה יקרה בסביבה הפוליטית, מדובר בלא פחות משערורייה.

ינון אזולאי: אביעד, שר שנכנס למשרד, ממתי אתם מתחילים לשמוע לו?

מיקי לוי: מרגע שקיבל אחריות.

ינון אזולאי: עד מתי?

אביעד שוורץ: כל עוד הוא שר.

ינון אזולאי: שר האוצר היה פה בשבוע שעבר והורה לכם להוציא את התבחינים, למה לא הוצאתם, אתם לא סופרים אותו?

יבגני סובה: אזולאי, איך מאם באופקים הגעת לשר האוצר הבא?

אופיר כץ: מי קיבל את ההחלטה לחכות?

משה גפני: רבותיי, אני מבקש - - -

ינון אזולאי: אתה מבין מה אתם עושים?

ינון אזולאי: אתם מצפצפים - - -

משה גפני: ינון, אנחנו מתבזים.

משה גפני: אני מבקש לקבל החלטה.

יבגני סובה: חצי משפט - - -

ינון אזולאי: לא עוד שבוע אלא השבוע.

יבגני סובה: אני רוצה להגיד שנושא הסבסוד עלה לא פעם בוועדה לזכויות הילד, אנחנו דיברנו על זה רבות וישבנו כמעט באותה מתכונת עם נציגי משרד העבודה והרווחה.

יבגני סובה: אני מבין את החשש של הפקידים שייווצר מצב שאותה אם מאופקים תגלה שלא מגיעה לה סבסוד.

יבגני סובה: אבל אני אומר שגם אצלכם יש את הסמכות לצמצם משמעותית.

יבגני סובה: אם צריך לגייס כוח אדם אז תגיד לוועדה ותגייס.

ינון אזולאי: - - - שהוא מוכן לקחת האחריות - - -

יבגני סובה: אני מוכן לצמצם את המועדים של הבקשה.

משה גפני: ישבתי עם השר, עם אמיר מדינה, ישבנו בנושאים הללו גם עם אגף התקציבים.

משה גפני: צריכים לצמצם את הזמן, נכון, הם עושים את מה שהם יכולים לעשות.

משה גפני: יש דבר שהוא שערורייתי באמת:

משה גפני: אף אחד לא ידע שאנחנו הולכים לבחירות לפני שלושה חודשים.

משה גפני: האם באופקים צריכה לחכות שיהיו בחירות שוב?

יבגני סובה: אנחנו כבר חודשיים אחרי בחירות.

משה גפני: הפקידים לא מפרסמים את התבחינים בגלל שיש בחירות ויכול להיות ששר אחרי ישנה אותם.

משה גפני: אנחנו דורשים לפרסם את התבחינים בתוך שבוע.

משה גפני: נגמר הסיפור הזה, זה כבר היה מוכן מזמן, משרד העבודה והרווחה העביר את התבחינים כבר לפני כמה חודשים.

משה גפני: לא מחכים יותר, בעוד שבוע ארצה את התבחינים ואם לא אז סיבות.

משה גפני: אני לא מתכוון לשתוק על הדבר הזה, זו שערורייה, הפקידים במשרד האוצר לא מנהלים את המדינה, יש תבחינים שמתנהלים עשרות שנים.

משה גפני: אם המשרד המקצועי לא היה מפרסם תבחינים אז בסדר, אבל הם יושבים כאן ואומרים שהעבירו לפני כמה חודשים.

משה גפני: תודה רבה.

משה גפני: לא תפרסמו, אין בעיה, הבניין הזה הוא עגול.

משה גפני: אני לא אשתוק על הדבר הזה, לחסוך כסף על חשבון האם באופקים.

משה גפני: תשובה תוך שבוע, תבחינים תוך שבוע.